སློང་མོ་བ་

སློང་མོ་བ་ཞེས་པ་ནི་སྦྱིན་པ་སློང་བར་བྱེད་པའི་གང་ཟག་ལ་ཟེར་བ་ཞིག་ཡིན་ནོ། །སྤྱིར་བཏང་སྦྱིན་བདག་གིས་སྦྱིན་པ་གཏོང་བའི་སྐབས་སུ་སློང་མོ་བ་ཞེས་པ་དེ་ཚོ་སྒོ་དྲུང་དུ་ཕྱིན་ནས་སྦྱིན་པ་སློང་བར་བྱེད་པ་དེ་ལ་གོ་དགོས། འོན་ཀྱང་དེ་ཚོ་སྦྱིན་པ་སྒྲུབ་པར་རོགས་རམ་བྱེད་པའི་མཐུན་རྐྱེན་ཡིན་པས་སྦྱིན་པའི་གེགས་སུ་བརྩི་མི་རུང་ངོ་། །

སྦྱིན་པ་དང་སྦྲེལ་བའི་གོ་དོན།
"དཔེར་ན་སྦྱིན་པ་གཏོང་བའི་དུས་སུ་བབ་པ་ན་ཕྱིན་པའི་སློང་མོ་བས་སྦྱིན་པའི་གྲོགས་བྱེད་པ་ཡིན་གྱི་གེགས་བྱས་པ་ཅུང་ཟད་ཙམ་ཡོད་པ་མ་ཡིན་ན་ཇི་ལྟར་དེ་ལ་གེགས་ཞེས་བྱ་སྟེ་བྱ་མི་རིགས་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས། འདི་ལ་གོ་དགོས་པ་ནི། སྦྱིན་བདག་གིས་སྦྱིན་པ་གཏོང་བའི་དུས་སུ་ཕྱིན་པའི་སློང་བ་པོ་དེ་ནི་སྦྱིན་པ་སྒྲུབ་པར་རོགས་རམ་བྱེད་པའི་གྲོགས་ཡིན་པས། དེ་ལ་གེགས་སུ་འདོད་པ་མི་རིགས་པར་བཤད།
"རྫས་ཡོད་ཅིང་གཏོང་བར་སྤྲོ་བའི་དུས་སུ་ཕྱིན་པའི་སློང་མོ་པས་སྦྱིན་པའི་གེགས་བྱས་པ་ཡོད་པ་མ་ཡིན་པ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་པ་ལྟར། སྦྱིན་རྒྱུའི་རྫས་ཡོད་ཅིང་སྦྱིན་པར་སྤྲོ་བ་ཡོད་པའི་དུས་སུ་ཡོང་བའི་སློང་བ་པོ་དེས་སྦྱིན་པའི་གེགས་བྱས་པ་མེད་པར་གསལ་བར་བཤད། "དཔེར་ན་སྦྱིན་པའི་དུས་སུ་བྱིན་པའི་སློང་མོ་པ་སྦྱིན་པའི་རྒྱུ་ཡིན་པས་དེའི་གེགས་བྱས་པ་ཡོད་པ་མ་ཡིན་ཞིང་། རབ་ཏུ་འབྱིན་པར་བྱེད་གྱུར་པའི་མཁན་པོ་ལ་སོགས་པ་རབ་བྱུང་གི་གེགས་ཞེས་བྱ་བར་མི་རུང་བ་བཞིན་ནོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས།

རབ་བྱུང་དང་སྦྲེལ་བའི་གོ་དོན།
"དེ་བཞིན་དུ་རབ་ཏུ་བྱུང་བར་བྱེད་པར་འདོད་ནས་དེ་དོན་དུ་གཉེར་བ་ན་རབ་ཏུ་འབྱིན་པར་བྱེད་པ་པོར་གྱུར་པའི་མཁན་པོ་དང་སློབ་དཔོན་སོགས་དེར་ཉེ་བར་སླེབས་པའམ་དེ་དག་དང་ཕྲད་པར་གྱུར་ན་དེ་དག་རབ་ཏུ་བྱུང་བའི་མཐུན་རྐྱེན་མེད་དུ་མི་རུང་བ་ཡིན་པས་མཁན་སློབ་དེ་དག་ལ་རབ་བྱུང་གི་གེགས་ཞེས་བྱར་མི་རུང་བ་བཞིན་ནོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་བ་ལྟར། རབ་ཏུ་བྱུང་བར་འདོད་པ་ལ་མཁན་སློབ་ཀྱིས་རབ་བྱུང་གི་སྡོམ་པ་སྦྱིན་པ་ནི་རབ་བྱུང་གི་མཐུན་རྐྱེན་ཡིན་པས། དེ་དག་ལ་གེགས་ཞེས་བྱ་བར་མི་རིགས་པར་བཤད།
"རབ་བྱུང་དོན་དུ་གཉེར་བ་ན་རབ་ཏུ་འབྱིན་པར་བྱེད་པའི་མཁན་སློབ་ལ་སོགས་པ་མཐུན་རྐྱེན་དུ་གྱུར་པ་འདི་ནི་རབ་ཏུ་བྱུང་བའི་གེགས་ཡིན་ནོ་ཞེས་བྱར་ཏེ་བྱ་བར་མི་རུང་བ་བཞན་ནོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། རབ་བྱུང་གི་མཐུན་རྐྱེན་དུ་གྱུར་པའི་མཁན་སློབ་དེ་དག་ལ་གེགས་སུ་འདོད་པ་མི་རིགས་པར་གསལ།

མཐུན་རྐྱེན་གྱི་རྒྱུ་ཚུལ།
"སྦྱིན་བདག་འགའ་ཞིག་སྦྱིན་པ་བྱེད་པའི་དུས་ལ་བབ་པ་ན། སློང་མོ་པ་སློང་བར་བྱེད་པས་སྦྱིན་པའི་གེགས་བྱེད་པ་མ་ཡིན་པར་བརྗོད་དེ། གང་གི་ཕྱིར་དེ་ནི་སྦྱིན་པའི་རྒྱུ་ཉིད་ཡིན་ནོ། །རབ་ཏུ་བྱུང་བར་འདོད་པ་གང་ལ་ལའི་རབ་ཏུ་འབྱིན་པར་བྱེད་པ་དང་ཕྲད་པ་ན་རབ་ཏུ་འབྱུང་བར་སྡོམ་པ་ལ་སོགས་པ་ལེན་པའི་ངོ་བོ་དེའི་ཚེ་གེགས་ཞེས་བྱ་བར་ནི་མི་རུང་ངོ་། །འོན་ཀྱང་དེ་ནི་རྒྱུ་ཉིད་ཡིན་ཏེ། དེ་མེད་པར་དེ་མི་འབྱུང་བའི་ཕྱིར་རོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས། འདི་ལས་གསལ་བ་ལྟར། སློང་བ་པོ་དང་མཁན་སློབ་ནི་དེ་དེའི་རྒྱུ་ཉིད་ཡིན་པས་གེགས་སུ་འདོད་མི་རིགས།
"དུས་སུ་ཕྱིན་པའི་སློང་མོ་པས་སྦྱིན་པའི་གེགས་བྱས་པ་ཡོད་པ་མ་ཡིན་ལ་རབ་ཏུ་འབྱིན་པར་བྱེད་པར་གྱུར་པ་མཁན་པོ་སོགས་ལ་རབ་བྱུང་གི་གེགས་ཅེས་བྱར་མི་རུང་བ་བཞིན་ནོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པ་ལྟར། དུས་སུ་ཕྱིན་པའི་སློང་བ་པོ་དང་རབ་ཏུ་འབྱིན་པར་བྱེད་པའི་མཁན་པོ་སོགས་ལ་གེགས་སུ་འདོད་པ་མི་རིགས།
བསྡུས་དོན།

སྤྱིར་བཏང་སློང་མོ་བ་ཞེས་པ་ནི་སྦྱིན་པ་སློང་བར་བྱེད་པའི་གང་ཟག་ལ་ཟེར་ཞིང་། བོད་ཀྱི་ནང་བསྟན་གྱི་མཁས་པ་དུ་མས་གཅིག་མཚུངས་སུ་གསུངས་པ་ལྟར་ན། སློང་མོ་བ་ཞེས་པ་དེ་སྦྱིན་པ་སྒྲུབ་པའི་མཐུན་རྐྱེན་ཡིན་ལ། དེའི་ཕྱིར་སྦྱིན་པའི་གེགས་སུ་བརྩི་མི་རུང་ངོ་། །དེ་བཞིན་དུ་རབ་ཏུ་བྱུང་བར་འདོད་པ་ལ་མཁན་སློབ་ཇི་ལྟར་མཐུན་རྐྱེན་ཡིན་པ་དང་འདྲ་བར། སློང་མོ་བ་ཡང་སྦྱིན་པའི་མཐུན་རྐྱེན་ཞིག་ཡིན་པའི་ཕྱིར་དེ་ལ་ཐུགས་དགའ་བར་བྱ་དགོས་ཞེས་པའི་དོན་ནམ་བཟོད་པའི་གྲོགས་སུ་བརྩི་དགོས་ཞེས་པའི་དོན་ནོ། །

ལུང་ཁུངས།